RESOLUCIÓN do 18 de decembro de 2024 pola que se resolven as solicitudes de subvención destinadas á prestación de servizos de asesoramento a persoas físicas ou xurídicas titulares de explotacións agrícolas ou gandeiras, no marco do Plan estratéxico da política agraria común de España 2023-2027 cofinanciadas, co Fondo Europeo Agrícola de Desenvolvemento Rural (Feader) (código de procedemento MR616B).
Consellería do Medio Rural — III. Outras disposicións — 14/01/2025

Orde do 5 de xullo de 2024 pola que se establecen as bases reguladoras das axudas destinadas á prestación de servizos de asesoramento a persoas físicas ou xurídicas titulares de explotacións agrícolas ou gandeiras, no marco do Plan estratéxico da política agraria común de España 2023-2027 cofinanciadas co Fondo Europeo Agrícola de Desenvolvemento Rural (Feader) e se convocan para o ano 2024 (código de procedemento MR616B) (DOG núm. 136, do 15 de xullo).
De conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos vinculados á fase de instrución publicaranse no Diario Oficial de Galicia. A devandita publicación producirá os efectos da notificación, e a súa data será a única válida para o cómputo dos prazos.
Por outra parte, de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Unha vez rematada a fase de instrución das solicitudes recibidas, aplicados criterios de prioridade por parte do órgano colexiado e vista a proposta da persoa titular da Subdirección Xeral de Explotacións Agrarias,
Primeiro. Conceder as subvencións para a prestación de servizos de asesoramento a persoas físicas ou xurídicas titulares de explotacións agrícolas ou gandeiras, no marco do Plan estratéxico da política agraria común de España 2023-2027 cofinanciadas co Fondo Europeo Agrícola de Desenvolvemento Rural (Feader) e se convocan para o ano 2024 (código de procedemento MR616B), aos solicitantes que se relacionan no anexo I, como consecuencia da aplicación dos criterios de prioridade establecidos no artigo 22 da convocatoria, polas contías que se reflicten no anexo, e con cargo á aplicación orzamentaria 45.04.712B.772.4, código de proxecto 2023 00153, para os anos 2024 e 2025.
Establécese o punto de corte en 7 puntos (5 por explotación agraria á cal lle presta servizos unha entidade de asesoramento que incrementa o equipo técnico mínimo e 2 por muller titular da explotación ou, no caso de explotacións de titularidade persoa xurídica, polo menos o 50 % das persoas socias que a integran o sexan) e con data de inscrición no Rexistro de Explotacións Agrarias de Galicia o 1.1.1996.
Esta axuda ten por finalidade:
A prestación de servizos de asesoramento a persoas físicas ou xurídicas titulares de explotacións agrícolas ou gandeiras no ámbito da Comunidade Autónoma de Galicia.
Segundo. Denegar as solicitudes de subvención que se relacionan no anexo II por non cumprir os requisitos exixidos (como se establece no artigo 4).
Terceiro. Informar ás persoas beneficiarias que figuran no anexo I desta resolución do seguinte:
a) As condicións de aplicación a estas axudas son, con carácter xeral, as establecidas na Orde desta consellería do 5 de xullo de 2024 que regula estas axudas e, supletoriamente, as establecidas na normativa autonómica, estatal e comunitaria aplicable.
b) Para a concesión desta axuda e o establecemento das súas características tívose en conta a información e a documentación incluída coa solicitude de axuda. Toda alteración das condicións iniciais para a concesión das axudas previstas na orde de convocatoria e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución de concesión.
c) O prazo de xustificación destas axudas é do 1 ao 15 de setembro de 2025. Este prazo é improrrogable.
d) O período dentro do cal deben realizarse os gastos subvencionables comeza o día seguinte da solicitude e finaliza o 31 de agosto de 2025. Este prazo é improrrogable.
e) Para proceder ao pagamento da subvención, o beneficiario deberá cumprir as condicións establecidas na Orde do 5 de xullo de 2024 e presentar a documentación indicada no seu artigo 24, todo isto sen superar as datas máximas de xustificación indicadas anteriormente.
f) Se o beneficiario da axuda cumpre as condicións establecidas na resolución de concesión, cumprindo cos requisitos da resolución de concesión, aboarase a totalidade da subvención concedida. De non ser así, procederase conforme o establecido no artigo 14 da Orde do 5 de xullo de 2024, relativo a incumprimentos.
g) Conforme o disposto no artigo 4.g) da orde de convocatoria, o beneficiario da axuda deberá manter un sistema de contabilidade separado ou un código contable axeitado en relación con todas as transaccións relacionadas cos gastos subvencionados, sen prexuízo das normas xerais da contabilidade, que permita seguir unha pista de auditoría suficiente sobre os gastos financiados con este tipo de fondos de recuperación.
h) Esta axuda forma parte do Fondo Europeo Agrícola de Desenvolvemento Rural (Feader) no marco do Plan estratéxico da política agraria común de España 2023-2027.
Taxa de cofinanciamento: nun 60 % co fondo Feader, nun 12 % pola Administración xeral do Estado e nun 28 % pola Xunta de Galicia.
Plan estratéxico da política agraria común de España 2023-2027.
Intervención 7202-Asesoramento, subintervención 7202_01-Asesoramento.
i) Estas axudas son incompatibles con calquera outra axuda da mesma natureza.
j) O beneficiario deberá cumprir coa normativa sobre información e publicidade das axudas do Feader establecida no artigo 17 da orde de convocatoria.
Cuarto. Contra a presente resolución, que pon fin á vía administrativa, poderá interpoñerse potestativamente recurso de reposición ante a conselleira do Medio Rural, no prazo dun mes, contado a partir do día seguinte ao da súa notificación, ou directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses a partir do día seguinte ao da súa notificación, consonte o disposto no artigo 46 da Lei 29/1998, do 13 de xullo, reguladora da xurisdición contencioso-administrativa, sen prexuízo de que as persoas interesadas poidan exercer calquera outro dereito que consideren pertinente.
Santiago de Compostela, 18 de decembro de 2024